
Grozījumi Elektroenerģijas tirgus likumā
Izdarīt Elektroenerģijas tirgus likumā (Latvijas Republikas Saeimas un Ministru Kabineta Ziņotājs, 2005, 12. nr.; 2008, 10. nr.; Latvijas Vēstnesis, 2011, 117. nr.; 2013, 211., 232. nr.; 2014, 60., 189., 257. nr.; 2015, 118., 190., 248. nr.; 2016, 110., 241. nr.; 2019, 240. nr.; 2020, 29. nr.; 2022, 137A., 144. nr.) šādus grozījumus:
1. Izslēgt 16. panta trešajā daļā vārdus "kā arī izmaksas, kas saistītas ar obligātā iepirkuma komponentes iekasēšanu, administrēšanu un norēķināšanās pienākuma izpildi ar publisko tirgotāju".
2. Izteikt 28. panta piekto daļu šādā redakcijā:
· 
· "(5) Publiskais tirgotājs atsevišķi uzskaita šā panta trešajā daļā noteiktajā kārtībā iepirktās elektroenerģijas apjomu un izmaksas pa energoresursu veidiem."
3. Izteikt 28.1 panta ceturto daļu šādā redakcijā:
· 
· "(4) Publiskais tirgotājs atsevišķi uzskaita šā panta trešajā daļā noteiktajā kārtībā veiktos maksājumus atsevišķi stacijām ar elektrisko jaudu 100 megavati vai lielāku un mazāku par 100 megavatiem, kā arī pa energoresursu veidiem."
4. Izteikt 30. panta trešo daļu šādā redakcijā:
· 
· "(3) Publiskais tirgotājs atsevišķi uzskaita šā likuma 29. pantā un šā panta 1.1 un otrajā daļā noteiktajā kārtībā iepirktās elektroenerģijas apjomu un izmaksas pa energoresursu veidiem."
5. Izteikt 30.1 panta ceturto daļu šādā redakcijā:
· 
· "(4) Elektroenerģijas neto uzskaites sistēmu nepiemēro norēķiniem par saņemtajiem sistēmas pakalpojumiem vai citiem normatīvajos aktos noteiktajiem maksājumiem."
6. Izslēgt 30.2 pantu.
7. Izteikt 30.5 panta piekto daļu šādā redakcijā:
· 
· "(5) Elektroenerģijas neto norēķinu sistēmu nepiemēro norēķiniem par saņemtajiem sistēmas pakalpojumiem vai citiem normatīvajos aktos noteiktajiem maksājumiem."
8. 33. pantā:
izslēgt otrās daļas 4. punktu;
izslēgt ceturto un piekto daļu;
papildināt pantu ar sesto un septīto daļu šādā redakcijā:
· 
· "(6) Ar elektroenerģijas obligāto iepirkumu un ar garantēto maksu par koģenerācijas stacijā uzstādīto elektrisko jaudu saistīto publiskā tirgotāja izmaksu pārsniegumu pār ieņēmumiem visā darbības periodā, kas veidojas no darbības elektroenerģijas obligātā iepirkuma sistēmas ietvaros, ieskaitot pievienotās vērtības nodokli, sedz no valsts budžeta.

· (7) Kārtību, kādā no valsts budžeta sedz ar elektroenerģijas obligāto iepirkumu un ar garantēto maksu par koģenerācijas stacijā uzstādīto elektrisko jaudu saistīto publiskā tirgotāja izmaksu pārsniegumu pār ieņēmumiem, nosaka Ministru kabinets."
9. Izteikt 37.6 panta sesto daļu šādā redakcijā:
· 
· "(6) Aktīvais lietotājs, tajā skaitā no atjaunojamiem energoresursiem iegūtas elektroenerģijas aktīvais lietotājs, norēķinās pilnā apmērā par saņemtajiem sistēmas pakalpojumiem. "
10. Izteikt 37.7 panta sesto daļu šādā redakcijā:
· "(6) Elektroenerģijas energokopiena norēķinās pilnā apmērā par saņemtajiem sistēmas pakalpojumiem."
11. Pārejas noteikumos:
izteikt 53. punktu šādā redakcijā:
· 
· "53. Izmaksas, kas saistītas ar elektroenerģijas iepirkumu saskaņā ar šo pārejas noteikumu 52. punktu, sedz publiskais tirgotājs. Publiskā tirgotāja izmaksu pārsniegumu pār ieņēmumiem visā darbības periodā, kas veidojas no darbības elektroenerģijas obligātā iepirkuma ietvaros, ieskaitot pievienotās vērtības nodokli, sedz no valsts budžeta.";
izslēgt 53.4 punktu;
papildināt pārejas noteikumus ar 99. un 100. punktu šādā redakcijā:
· "99. Ministru kabinets līdz 2023. gada 31. janvārim izdod šā likuma 33. panta septītajā daļā minētos noteikumus.
· 100. Šā likuma grozījums par 33. panta ceturtās un piektās daļas izslēgšanu stājas spēkā 2024. gada 1. janvārī."
Likums stājas spēkā 2023. gada 1. janvārī.

